b'\n_START_ARTICLE_\nAuschwitzalbumet\n_START_PARAGRAPH_\nAuschwitzalbumet er en unik fotografisk dokumentasjon p\xc3\xa5 Holocaust under andre verdenskrig. Sammen med Sonderkommando-fotografiene (fotografen var en av fangene), er det de eneste kjente bevarte bildebevis p\xc3\xa5 utryddelsesprosessen innenfor Auschwitz II-Birkenau, den tyske tilintetgj\xc3\xb8relsesleiren i det okkuperte Polen._NEWLINE_Identiteten til fotografen har aldri blitt bestemt. Fotografiene ble enten tatt av Ernst Hoffmann eller Bernhard Walter, to SS-menn som var ansvarlige for \xc3\xa5 ta fingeravtrykk og identifikasjonsfoto av de fanger som ikke ble utvalgt for utryddelse. Albumet har 56 sider og 193 fotografier. Opprinnelig hadde det flere fotoer, men f\xc3\xb8r de ble donert til Yad Vashem, Holocaust- museumet i Israel, ble noen av dem gitt til overlevende som gjenkjente slektninger og venner._NEWLINE_Fotografiene viser ankomst av j\xc3\xb8der fra Ungarn (inkludert omr\xc3\xa5der annektert fra Tsjekkoslovakia og Romania) og viser hele prosessen unntatt avlivingen i gasskammeret. Deportasjonene fra Ungarn begynte 14. mai 1944. Yad Vashem skriver at j\xc3\xb8dene kom fra Karpato-Ruthenia (f\xc3\xb8r krigen en del av Tsjekkoslovakia), s\xc3\xa6rlig ghettoen i Berehovo (ogs\xc3\xa5 kjent som Beregsz\xc3\xa9sz).'